# Ljubljana: 19 .04. 2024

**SPLOŠNI POGOJI UPORABE GEODETSKIH PODATKOV GEODETSKE UPRAVE REPUBLIKE SLOVENIJE**

Podatki Geodetske uprave Republike Slovenije (GURS) imajo status informacij javnega značaja in so na voljo pod pogoji mednarodne licence Creative Commons 4.0. (priznanje avtorstva). licenca je dosegljiva na spletnem naslovu <https://creativecommons.org/licenses/by/4.0/deed.sl>. V skladu s to licenco je dovoljeno vsakomur, da podatke iz evidenc GURS, nekomercialno in komercialno, uporablja pod pogojem navedbe vira podatkov. Dovoljeno je tako deljenje kot predelovanje podatkov.

Uporabnik podatkov se obvezuje, da bo pri vsaki objavi podatkov ali izdelkov zagotovil navedbo vira podatkov, ki obsega »**Geodetska uprava Republike Slovenije, *vrsta podatka in čas, na katerega se podatki nanašajo oziroma datum stanja zbirke podatkov***«.

GURS zagotavlja podatke in storitve takšne kot so in izključuje kakršnokoli odgovornost v zvezi s kakovostjo podatkov ali storitev:

• ne odgovarja za vsebino, napake ali pomanjkljivosti podatkov in storitev;

• ne odgovarja za kakršnokoli škodo, ki bi uporabniku neposredno ali posredno nastala zaradi uporabe in/ali nepravilne interpretacije podatkov in informacij, ki so dostopni na njenih spletnih straneh oziroma si jih uporabnik lahko prenese iz njenih spletnih strani/aplikacij;

• ne zagotavlja neprekinjene dostopnosti podatkov in storitev.

GURS ima pravico, da lahko kadarkoli spremeni strukturo podatkov in storitev dostopa ter splošne pogoje za uporabo, glede katerih bodo uporabniki obveščeni preko spletne strani <https://www.e-prostor.gov.si> (Portal Prostor).

Z uporabo podatkov ali storitev se uporabnik strinja z navedenimi pogoji uporabe. Pravica uporabe geodetskih podatkov nemudoma preneha, če uporabnik podatke obdeluje v nasprotju s splošnimi pogoji njihove uporabe.

**PODROBNEJŠE INFORMACIJE O PODATKIH**

Podrobnejši opisi področij in podatkov so na voljo na spletni strani Portal Prostor (<https://e-prostor.gov.si>).

Vsi sledeči podatki:

* Podatki državnega topografskega sistema:
	+ Daljinsko zaznavanje
	+ Topografski podatki
	+ Državna topografska karta
	+ Državne pregledne karte
	+ Digitalni model višin
	+ Register zemljepisnih imen
* Podatki državnega koordinatnega sistema:
	+ Osnovni geodetski sistem
* Podatki o državni meji:
	+ Evidenca državne meje
* Podatki o prostorskih enotah in naslovih:
	+ Register prostorskih enot
	+ Register naslovov
* Podatki o Gospodarski javni infrastrukturi:
	+ Zbirni kataster gospodarske javne infrastrukture
	+ Omrežne priključne točke
* Podatki o parcelah in stavbah:
	+ Stavbe
	+ Parcele
	+ Ostali podatki katastra nepremičnin
* Podatki o trgu in vrednosti nepremičnin:
	+ Podatki iz evidence trga nepremičnin
	+ Informacije javnega značaja s področja množičnega vrednotenja
	+ Podatki iz evidence modelov vrednotenja
* Ostali podatki:
	+ Pregledni sloji kart in
	+ Geografske koordinatne mreže

so prosto dostopni preko aplikacije [Javni geodetski podatki (JGP)](https://ipi.eprostor.gov.si/jgp/). Aplikacija je dostopna tudi preko Portala Prostor > Storitve. V sklopu aplikacije so dostopne tudi datoteke z opisom strukture teh podatkov.

**Izjema:** podatki o lastnikih – fizičnih osebah iz evidence Katastra nepremičnin in podatki o pogodbenih strankah iz Evidence trga nepremičnin niso javni in se preko zgoraj omenjene aplikacije ne izvozijo.

Vsi uporabniki, ki imate zakonsko osnovo za pridobivanje osebnih podatkov iz Katastra nepremičnin, jih lahko pridobite na podlagi oddane vloge v aplikaciji [Naročilo nejavnih podatkov (NNP)](https://ipi.eprostor.gov.si/nnp/), ki je prav tako dostopna tudi preko Portala Prostor > Storitve.

Tudi podatke iz zbirke daljinskega zaznavanja (ortofoti DOF050 za večja območja, DOF025 in DOF050 infrardeči) in podatke o točkah iz Katastra nepremičnin lahko že naročate preko zgoraj omenjene aplikacije NNP.

Vsi uporabniki, ki imate zakonsko osnovo za pridobivanje podatkov o pogodbenih strankah iz Evidence trga nepremičnin, pa trenutno svoje naročilo še vedno pošljite na elektronski naslov gic.gu@gov.si. Trudimo se, da bo tudi naročilo teh podatkov čim prej možno oddati v zgoraj omenjeni aplikaciji Naročilo nejavnih podatkov (NNP).

V zadnje stanje geodetskih podatkov lahko **vpogledate** preko aplikacij:

* javnega vpogleda,
* osebnega vpogleda ali
* vpogleda za registrirane uporabnike.

Povezave so dostopne na Portalu Prostor, v zavihku Storitve.

Kot dostop do podatkov so uporabnikom na voljo tudi **spletne storitve.** Povezave in dodatne informacije o javnih in registriranih spletnih servisih so dostopne na Portalu Prostor.

Geodetska uprava izdaja tudi **uradna potrdila** iz katastra nepremičnin in registra naslovov. Opis vrst potrdil in postopka pridobitve le-teh je prav tako dostopen preko Portala Prostor, v zavihku Storitve.

**POMOČ UPORABNIKOM**

Morebitne težave lahko uporabniki sporočijo na elektronski naslov gurs@assist.si. Več informacij o pomoči uporabnikom je dostopnih [tukaj](https://www.e-prostor.gov.si/informacije/).

**OPOZORILA**

* Če imate **težave z razpakiranjem** pridobljenih podatkov iz formata .zip, je vzrok morda v nepravilnem delovanju v sistem Windows integriranega programa za razpakiranje. V tem primeru uporabite enega izmed ostalih istonamenskih programov, npr. WinZip ali 7-Zip, ki je brezplačno dosegljiv na naslovu <http://www.7-zip.org/>.
* Če ste prevzeli **podatke GJI,** lahko v prejetih podatkih naletite na mape oz. datoteke, ki ne vsebujejo nobenega podatka oz. zapisa. V tem primeru ne gre za napako pri izvozu, ampak to pomeni, da podatek tiste vrste **ne obstaja**.